[bookmark: _Hlk508952791]Pārtikas drošības, dzīvnieku veselības un vides zinātniskā institūta ‘’BIOR’’
[bookmark: _Hlk234833788]atklātā konkursa “Universālu transportlīdzekļu - kvadriciklu piegāde”
(ID. Nr. BIOR 2026/29/AK/EJZAF) nolikuma
4. pielikums
(projekts)
IEPIRKUMA LĪGUMS
[bookmark: _Toc494200772]Nr. BIOR 2026/29/AK/EJZAF
Rīgā,                                                                                                Līguma datums skatāms dokumenta laika zīmogā
____________________________________________ (turpmāk – Piegādātājs), ko saskaņā ar ____________________ pārstāv _______________________________, no vienas puses, un 
Pārtikas drošības, dzīvnieku veselības un vides zinātniskais institūts „BIOR” (turpmāk – Pasūtītājs), ko saskaņā ar institūta nolikumu pārstāv direktore Olga Valciņa, no otras puses,
Piegādātājs un Pasūtītājs (abi kopā turpmāk – Līdzēji), pamatojoties uz atklātā konkursa “Universālu transportlīdzekļu - kvadriciklu piegāde’’ (ID. Nr. BIOR 2026/29/AK/EJZAF), kas veikts Eiropas Jūrlietu, zvejniecības un akvakultūras fonda (EJZAF) Programmas zivsaimniecības attīstībai 2021.-2027.gadam pasākuma “Investīcijas akvakultūrā” apakšpasākuma: “Investīcijas akvakultūrā” ietvaros, noslēdz līgumu ar šādiem noteikumiem (turpmāk – Līgums):
1. LĪGUMA PRIEKŠMETS UN CENA
1.1. Piegādātājs piegādā un nodod Pasūtītājam _____ (___________) Līguma 1. pielikuma „Tehniskā specifikācija/Tehniskais piedāvājums” (turpmāk – tehniskā specifikācija) prasībām atbilstošu  ___________________(turpmāk – Prece/Preces), bet Pasūtītājs samaksā Piegādātājam piegādāto Preču vērtību.
1.2. Maksa par Precēm atbilstoši Līguma 2. pielikumam “Finanšu piedāvājums” ir ____ EUR (___________ euro, __ centi) bez pievienotās vērtības nodokļa (turpmāk – PVN) un PVN (21%) – ____ EUR (___________ euro, __ centi).
1.3. Maksā par Precēm ir iekļautas visas izmaksas, kas saistītas ar Līguma noteikumiem atbilstošu Preču piegādi, t.sk., garantijas servisa nodrošināšana, nodokļi, nodevas, u.c. izmaksas, kas nepieciešamas Preču izgatavošanai un piegādei saskaņā ar Līguma noteikumiem.
1.4. Maksa par Precēm nedrīkst tikt paaugstināta līdz Līgumā paredzēto saistību izpildei.
2. PREČU PIEGĀDE UN IEPAKOJUMS
2.1. Piegādātājs piegādā Preces _________________ laikā no Līguma abpusējās parakstīšanas dienas. 
2.2. Preču piegādes vietas: 
2.2.1. Zivju audzētava “Tome”, Tomes pagasts, Ogres novads; 
2.2.2. Zivju audzētava “Dole”, Doles sala, Salaspils pagasts, Salaspils novads; 
2.2.3. Zivju audzētava “Pelči”, Pelču pagasts, Kuldīgas novads. 
2.3. [bookmark: _Ref100460910]Piegādājot Preces, Piegādātājam jāiesniedz šādi pavaddokumenti:
2.3.1. datēta pavadzīme (turpmāk – pavadzīme). Pavadzīmē papildus Latvijas Republikas normatīvajos aktos noteiktajiem rekvizītiem Piegādātājs norāda Pasūtītāja Līguma numuru un norādi: EJZAF pasākums “Investīcijas akvakultūrā” projekts Nr. 25-00-U2021601-000014; 
2.3.2. ražotāja atbilstības deklarācija.
2.4. Piegādātājs nodrošina Preču iepakošanu un marķēšanu atbilstoši Latvijas Republikā spēkā esošo normatīvo aktu prasībām.
3. PREČU PIEŅEMŠANAS UN NORĒĶINU KĀRTĪBA
3.1. Preču piegādi Līdzēji noformē, parakstot pavadzīmi. Pavadzīmi no Pasūtītāja puses ir tiesīgs parakstīt: ___________________ _______________________________.
3.2. Pirms Preču pieņemšanas Līdzēji pārliecinās par piegādāto, kā arī pavadzīmē norādīto Preču atbilstību Līguma noteikumiem.
3.3. Pasūtītājam ir tiesības nepieņemt no Piegādātāja Preces, ja: 
3.3.1. Preces nav jaunas;
3.3.2. Preces neatbilst to kvalitātes prasībām vai ir ar defektiem;
3.3.3. Precēm nav pievienoti Līgumā norādītie pavaddokumenti (Līguma 2.3. punkts);
3.3.4. ja pavadzīme nav noformēta atbilstoši Līguma 2.3.1. apakšpunkta prasībām;
3.3.5. piegādātās Preces iepakojums ir bojāts;
3.3.6. Prece nav ievietota ražotāja oriģinālajā iepakojumā.
3.4. Preču nodošanas laikā Piegādātājs informē Pasūtītāju par piegādāto Preču lietošanas īpatnībām.
3.5. Īpašuma tiesības un ar tām saistītie pienākumi pāriet uz Pasūtītāju Preču pieņemšanas brīdī. Līdz Preču pieņemšanai visus riskus par Precēm uzņemas Piegādātājs.
3.6. Ja Pasūtītājs kāda iemesla dēļ atsakās parakstīt Pavadzīmi, tā pienākums ir 10 (desmit) darba dienu laikā rakstiski informēt Piegādātāju par atteikuma iemesliem vai iesniedz rakstisku pretenziju par konstatētajiem trūkumiem un norāda termiņu trūkumu novēršanai. 
3.7. Pēc Pavadzīmes parakstīšanas Piegādātājs sagatavo un iesniedz Pasūtītājam rēķinu Līguma 3.8. punktā noteiktajā kārtībā.
3.8. Saskaņā ar šo Līgumu Pasūtītājam izrakstīto rēķinu Piegādātājs sagatavo kā strukturētu elektronisko rēķinu un pdf formātā sagatavotu rēķinu ar norādi: “Rēķins sagatavots elektroniski un ir autorizēts elektroniski”. Sagatavoto rēķinu Piegādātājs nosūta Pasūtītājam uz e-adresi rēķiniem: REKINI@90009235333.
3.9. Pasūtītājs maksu par Precēm samaksā Piegādātājam uz Piegādātāja rēķinā norādīto bankas kontu 10 (desmit) darba dienu laikā rēķina saņemšanas dienas.
3.10. Preču piegādes pavadzīmi no Pasūtītāja Puses ir tiesīgs parakstīt: BIOR Zivju audzētavu vadītājs Ivars Putviķis, Zivju audzētavas “Dole” vadītāja Gertija Beinardte un Zivju audzētavas “Pelči” vadītāja p.i. Jānis Šulcs. 
4. PREČU KVALITĀTE UN GARANTIJAS
4.1. Piegādātājs Precēm dod garantijas laiku _________ mēnešus no Pavadzīmes parakstīšanas dienas.
4.2. Piegādātājs garantē Preču kvalitātes atbilstību Latvijas Republikas un Eiropas Savienības standartiem, citiem kvalitātes kritērijiem, kā arī ražotāja sniegtajiem paziņojumiem par šīm Precēm.
4.3. Piegādātājam ir pienākums garantijas laikā nodrošināt Preču ražotāja norādīto nepieciešamo regulāro Preču servisa/remonta veikšanu, to veikšanas laikus iepriekš rakstiski saskaņojot ar Pasūtītāju.
4.4. Pasūtītājs apņemas lietot Preces saskaņā ar Preču ražotāja lietošanas noteikumiem.
4.5. Piegādātājs nav atbildīgs par Preču defektiem, kas radušies Pasūtītāja vainas dēļ Preču ekspluatācijas noteikumu neievērošanas rezultātā.
4.6. Par garantijas termiņā konstatēto Preču neatbilstību kvalitātes prasībām vai trūkumiem Pasūtītājs sastāda rakstveida pretenziju un 3 (trīs) darba dienu laikā no to atklāšanas dienas iesniedz Piegādātājam. Pretenzijas nosūtīšanai Pasūtītājs izmanto Piegādātāja elektroniskā pasta adresi – ____________________. Pretenzija ir uzskatāma par nosūtītu elektroniskā pasta vēstules nosūtīšanas brīdī.
4.7. Piegādātāja servisa speciālistam ir pienākums 1 (viena) mēneša laikā no pretenzijas nosūtīšanas dienas novērst Preču neatbilstību Līguma noteikumiem vai attiecīgās Preces apmainīt pret jaunām tādām pašām Precēm, ar ko būtu nodrošināta Preču atbilstība Līguma noteikumiem un kvalitātes prasībām. 
4.8. Piegādātājs apņemas uzņemties atbildību par sekām, ja nav nomaksāta valsts noteiktā ievedmuita un citi Precēm noteiktie maksājumi saskaņā ar Latvijas Republikā spēkā esošajiem normatīvajiem aktiem.
4.9. Piegādātājs rakstiski informē Pasūtītāju 3 (trīs) dienu laikā par maksātnespējas procesa uzsākšanu pret Piegādātāju vai citu nelabvēlīgu apstākļu rašanos, kas var radīt zaudējumus Pasūtītājam.
5. ATBILDĪBA
5.1. Par Līgumā norādīto termiņu nokavējumu Pasūtītājam ir tiesības piemērot Piegādātājs līgumsodu 0,5% (nulle komats piecu procentu) apmērā no Līguma 1.2. punktā norādītās maksas par Precēm par katru nokavēto dienu, bet kopā ne vairāk kā 10% (desmit procentus) no Līguma 1.2. punktā norādītās maksas par Precēm. Līgumsoda samaksa neatbrīvo Piegādātāju no Līguma izpildes.
5.2. Par apmaksas termiņa nokavējumu Piegādātājam ir tiesības piemērot Pasūtītājam līgumsodu 0,5% (nulle komats piecu procentu) apmērā no neapmaksātās summas par Precēm par katru nokavēto dienu, bet kopā ne vairāk kā 10% (desmit procentus) no kavētās summas. Līgumsoda samaksa neatbrīvo Pasūtītāju no Līguma izpildes.
5.3. Par nekvalitatīvu Preču piegādi Pasūtītājam ir tiesības piemērot Piegādātājam līgumsodu 5% (piecu procenti) apmērā no Līguma 1.2. punktā norādītās maksas par Precēm. Līgumsoda samaksa neatbrīvo Piegādātāju no pienākuma atvietot nekvalitatīvās Preces ar kvalitatīvām.
5.4. Līgumsoda summu vai jebkuru citu maksājumu, kuru saskaņā ar Līguma noteikumiem Piegādātājam ir jāmaksā Pasūtītājam, Pasūtītājs bez iepriekšēja brīdinājuma ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Piegādātājam.
6. FIZISKO PERSONU DATU AIZSARDZĪBA
6.1. Līdzēji ir atbildīgi par otra Līdzēja iesniegto personas datu aizsardzību atbilstoši Līdzējiem saistošo normatīvo aktu prasībām. Līdzēji apņemas nodrošināt, ka Līdzēja darbinieki, kuri ir pilnvaroti apstrādāt datus, ir apņēmušies ievērot konfidencialitātes saistības attiecībā uz personas datiem.
6.2. Līdzējs, kurš nodod otram Līdzējam fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
6.3. Līdzēji apņemas bez iepriekšējas saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumu, ja Līgumā ir noteikts citādi vai normatīvie akti paredz šādu datu nodošanu.
7. STRĪDU IZSKATĪŠANAS KĀRTĪBA
Strīdi, domstarpības un pretenzijas, kas Līdzējiem rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata tiesā normatīvajos aktos noteiktajā kārtībā vispārējās jurisdikcijas tiesā pēc Pasūtītāja juridiskās adreses.
8. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA
(JA ATTIECINĀMS)
8.1. Līguma izpildei Piegādātājs piesaista savā piedāvājumā norādītos apakšuzņēmējus un personālu. Piegādātājs ir atbildīgs par piesaistītā personāla un apakšuzņēmēju veikto darbu atbilstību šī Līguma prasībām.
8.2. Ja Piegādātājs vēlas veikt piedāvājumā norādīta apakšuzņēmēja (personāla) nomaiņu vai jauna apakšuzņēmēja (personāla) iesaisti, tad jāiesniedz rakstveida iesniegums Pasūtītājam. Iesniegumam jāpievieno informācija un dokumenti, kas pierāda, ka piedāvātais apakšuzņēmējs atbilst iepirkuma nolikumā noteiktajām prasībām. 
8.3. Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.
8.4. Pasūtītājs apakšuzņēmēja izslēgšanas nosacījumus pārbauda lēmuma pieņemšanas dienā, proti, kad Pasūtītājs lemj par atļaujas vai atteikuma izsniegšanu Piegādātājam Līguma izpildes nodrošināšanai nomainīt apakšuzņēmēju (personālu) vai piesaistīt jaunu apakšuzņēmēju.
9. LĪGUMA DARBĪBAS TERMIŅŠ, LĪGUMA GROZĪŠANAS UN PIRMSTERMIŅA IZBEIGŠANAS KĀRTĪBA
9.1. Līgums stājas spēkā ar parakstīšanas brīdi un ir spēkā līdz saistību izpildei.
9.2. Līgumu var izbeigt pirms minētā termiņa, Līdzējiem rakstveidā par to vienojoties.
9.3. Pasūtītājam ir tiesības atkāpties no Līguma, ja Piegādātājs ir iesniedzis nepatiesu informāciju savas kvalifikācijas novērtēšanai vai Piegādātājs atkārtoti pārkāpj Līguma noteikumus. Šādā gadījumā Piegādātājam ir pienākums Pasūtītāja norādītajā termiņā segt visus Pasūtītājam ar to radušos zaudējumus.
9.4. Piegādātājam ir tiesības atkāpties no Līguma izpildes līdz Preču piegādei, par to rakstveidā paziņojot Pasūtītājam, samaksājot Pasūtītājam līgumsodu 10% (desmit procenti) apmērā no Līguma 1.2. punktā norādītās maksas par Precēm.
9.5. Līdzējiem ir tiesības atkāpties no Līguma izpildes, paziņojot par to rakstveidā Piegādātājam, ja Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas vai arī pēc Līguma noslēgšanas Pasūtītājam kļūst zināmi fakti, ka šādas sankcijas tika piemērotas jau pirms Līguma noslēgšanas, bet Pasūtītājam tas objektīvi nebija zināms. 
9.6. Jebkurā Līguma izbeigšanas gadījumā Līdzējiem ir pienākums izpildīt visas saistības, kas radušās Līguma darbības laikā.
9.7. [bookmark: _Hlk509403918]Līgumā drīkst izdarīt grozījumus, ja Līguma izpildes laikā tiek konstatēts, ka spēkā stājušos Latvijas Republikas normatīvo aktu grozījumu dēļ būtiski mainās Līguma izpildes nosacījumi.
9.8. Līguma grozījumi un papildinājumi ir spēkā tikai tad, ja tie noformēti rakstveidā un ir Līdzēju parakstīti. Tie pievienojami Līgumam un kļūst par tā neatņemamu sastāvdaļu.
10. NEPĀRVARAMAS VARAS APSTĀKĻI
10.1. Līdzēji neizvirzīs viens otram pretenzijas, gadījumā, ja iestāsies nepārvaramas varas apstākļi, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst.
10.2. Līdzēji nekavējoties informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē. 
11. PAPILDU NOTEIKUMI
11.1. Līguma izpildes gaitā Līdzēji rīkojas saskaņā ar Latvijas Republikā spēkā esošajiem normatīvajiem aktiem.
11.2. Līguma noteikumi piemērojami, ciktāl tie nav pretrunā ar Latvijas Republikā spēkā esošajiem normatīvajiem aktiem. Gadījumā, ja viens vai vairāki Līguma noteikumi tiek atzīti par spēkā neesošiem, Līguma pārējo noteikumu juridiskais spēks nemainās. 
11.3. Nevienam no Līdzējiem nav tiesību nodot savas tiesības un pienākumus trešajai personai bez cita Līdzēja piekrišanas.
11.4. Līgums ir saistošs katra Līdzēja likumīgajam saistību pārņēmējam, un ir pieļaujams, ka Piegādātājs ir aizstājams ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
11.5. Līdzēji 3 (trīs) darba dienu laikā rakstveidā informē viens otru par sava juridiskā statusa, adreses (faktiskās vai juridiskās) vai saziņas līdzekļu maiņu.
11.6. Parakstot Līgumu, Līdzēji apliecina, ka ar Līguma tekstu ir iepazinušies un tam piekrīt.
11.7. Līgums sastādīts uz __ (_____) lapām 2 (divos) eksemplāros, katram Līdzējam pa vienam. Abiem eksemplāriem ir vienāds juridiskais spēks. Katrs Līdzējs nodrošina šī Līguma uzskaiti un saglabāšanu savā lietvedībā (punkta redakciju groza, ja Līgumu paraksta elektroniski).
11.8. Līgumam ir pievienots 1. pielikums “Tehniskā specifikācija/ Tehniskais piedāvājums” un 2. pielikums “Finanšu piedāvājums”, kas ir neatņemamas Līguma sastāvdaļas.

Dokuments ir parakstīts ar drošu elektronisko parakstu un satur laika zīmogu
Līguma abpusējās parakstīšanas diena ir pēdējā pievienotā drošā elektroniskā paraksta un tā laika zīmoga pievienošanas datums
